Sîyasetmedaranê HDPyî serrgêra 11. ya Qirkerdişê Roboskî de waşt ke 34 şehîdanê qirkerdişî yad bikerê. La polîsan hêrişê sîyasetmedaran kerd. Yadkerdişî ra ver polîsan dormeyê Rêxistina HDPyî ya Esenlerî girewt û bira qeymeqamîye krde bahaneya qedexekerdişê yadkerdişî.
Girseyî rixmê ney zî waşt Wekîlê HDPyî Alî Kenanogluyî reyde merasîmê yadkerdişî bikero la polîsan hêriş kerd, xeylêk kesî bi îşkenceyî destbend kerdî û xebatkarê çapemenîye bi tirsan derb kerdî, warî ra dûrî vistî.
Wekîl Kenanogluyî vera destbendkerdişê polîsan nêrazîbîyayîşê xo mojna û vat ke HDPyî ra ber qet yew partîye nêna astengkerdene. Kenanogluyî vat: ''Qirkerdişê Roboskî hetê dewlete ra verê çimanê pêro dinya de amebi kerdene. La heta nika derheqê nê qirkerdişî de qet yew tehqîqat nêame kerdene û çewî nêame cezakerdene. Ma do qetî Qirkerdişê Roboskî xo vîr a mekerê. Heta ke ma hesabê nê 34 ganan bipersê bi qerardarî têbigêrê.''
